16.4.2014. Službeni list Europske unije L 113/27 ODLUKA VIJEĆA 2014/220/ZVSP od 15. travnja 2014. o izmjeni Odluke 2013/34/ZVSP o vojnoj misiji Europske unije za doprinos osposobljavanju oružanih snaga Malija (EUTM Mali) VIJEĆE EUROPSKE UNIJE, uzimajući u obzir Ugovor o Europskoj uniji, a posebno njegov članak 42. stavak 4. i članak 43. stavak 2., uzimajući u obzir prijedlog Visokog predstavnika Unije za vanjske poslove i sigurnosnu politiku, budući da: (1) — Vijeće je 17. siječnja 2013. donijelo Odluku 2013/34/ZVSP (') o pokretanju vojne misije Europske unije za doprinos osposobljavanju oružanih snaga Malija (EUTM Mali). (2) _ Vijeće je 18. veljače 2013. donijelo Odluku 2013/87/ZVSP (*) o pokretanju vojne misije EUTM Mali. (3) _ Politički i sigurnosni odbor 17. prosinca 2013. preporučio je produljiti mandat misije EUTM Mali za razdoblje od dvije godine, do 18. svibnja 2016. (4) — Trebalo bi također odrediti financijski referentni iznos namijenjen pokrivanju rashoda povezanih s misijom EUTM Mali za vremensko razdoblje od 19. svibnja 2014. do 18. svibnja 2016. (5) — Odluku 2013/34/ZVSP trebalo bi izmijeniti u skladu s tim, DONIJELO JE OVU ODLUKU: Članak 1. Odluka 2013/34/ZVSP mijenja se kako slijedi: 1. u članku 10. stavak 2. zamjenjuje se sljedećim: ,2. — Financijski referentni iznos za zajedničke troškove misije EUTM Mali za vremensko razdoblje od 19. svibnja 2014. do 18. svibnja 2016. iznosi 27 700 000 EUR. Postotak ovog referentnog iznosa iz članka 25. stavka 1. Odluke 2011/871/ZVSP iznosi 0 %.". 2. u članku 12. stavak 2. zamjenjuje se sljedećim: ,2. — Mandat misije EUTM Mali prestaje 18. svibnja 2016.". Članak 2. Ova Odluka stupa na snagu na dan donošenja. Sastavljeno u Luksemburg 15. travnja 2014. Za Vijeće Predsjednik C. ASHTON (') Odluka Vijeća 2013/34/CESP od 17. siječnja 2013. o vojnoj misiji Europske unije za doprinos osposobljavanju oružanih snaga Malija (SLL 14, 18.1.2013., str. 19.). () Odluka Vijeća 2013/87/ZVSP od 18. veljače 2013. o pokretanju vojne misije Europske unije za doprinos osposobljavanju sigurnosnih snaga Malija (EUTM Mali) (SL L 46, 19.2.2013., str. 27.).